Topi Raitanen

Topi Olli Vihtori Raitanen (sündinud 7. veebruaril 1996 Tamperes) on Soome takistusjooksja ja orienteeruja.

Raitanen alustas sportlaskarjääri orienteerujana. 2015. aastal tuli ta Soome koondisega noorte maailmameistriks teateorienteerumises. Noorte Euroopa meistrivõistlustel võitis ta pronksi tavarajal (2014) ning kaks hõbedat teatevõistlustel (2012 ja 2014).

2017. aasta hooaja eel otsustas Raitanen keskenduda kergejõustikule. Euroopa U23 meistrivõistlustel oli ta 3000 meetri takistusjooksus neljas. Universiaadil Taipeis lõpetas ta takistusjooksu neljandana, kuid tõusis pärast alžeerlase Ali Messaoudi positiivse dopinguproovi tõttu diskvalifitseerimist pronksmedalile.

2018. aasta Euroopa meistrivõistlustel Berliinis pääses ta eeljooksus isikliku rekordiga 8.28,48 finaali, kus oli kaheksas.

Tokyo olümpiamängudel sai ta takistusjooksu finaalis parima Euroopa jooksjana ajaga 8.17,44 kaheksanda koha.

2022. aasta Euroopa meistrivõistlustel Münchenis tuli Raitanen 3000 meetri takistusjooksu Euroopa meistriks, edestades finaalis Itaaliat esindanud Ahmed Abdelwahedi ja Osama Zoghlamit.

Isiklikud rekordid
Väljas
 Ala  Tulemus  Aeg  Koht 800 m jooks  1.48,92  23. august 2018   Lappeenranta 1500 m jooks  3.38,48  2. juuni 2021   Jyväskylä 3000 m jooks  7.49,00  14. juuli 2021   Joensuu 3000 m takistusjooks  8.16,57  14. august 2020   Monaco 5000 m jooks  14.06,15  26. veebruar 2021   Toulon
Sees
 Ala  Tulemus  Aeg  Koht 1500 m jooks  3.49,63  3. veebruar 2018   Helsingi 3000 m jooks  7.55,71  1. märts 2019   Glasgow

Allikas: Rahvusvaheline Kergejõustikuliit

 Viited 

 Välislingid 


Kategooria:Soome jooksjad
Kategooria:Takistusjooksjad
Kategooria:Orienteerujad
Kategooria:Sündinud 1996